แฟนผมมีอาการปวดท้องน้อยซ้าย เมื่อนั้งรถกระแทกจะเจ๊บจี๊ดๆ และเมือปวดปัสสาวะกัดไปได้ถ้ากัดจะปวดจี๊ดๆ พอมานั้งพัก จึงจะดีขึ้นครับ มีตกขาวสีขาวปกติ ไม่มีเลือดออก จึงขอถามว่าอาการเเบบนี้เป่นอะไร และรักษายังใง
สวัสดีค่ะ อาการปวดท้องน้อยด้านซ้าย อาจเกิดจาก- ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย- ท้องนอกมดลูกด้านซ้าย มักมีเลือดออกผิดปกติจากช่องคลอดร่วมด้ว- ปีกมดลูกด้านซ้ายอักเสบ มักจะมีอาการตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะเป็นด้านซ้ายแทนที่จะเป็นด้านขวา อาการคือปวดท้องมากขึ้นเรื่อยๆ มีไข้ และอาจมีท้องอืด คลื่นไส้ ท้องผูกหรือท้องเสีย- กล้ามเนื้อผนังหน้าท้องอักเสบ จากการใช้งานมากไป เช่น ยกของหนัก ออกกำลังกายในท่าซิท-อัพมากไป เป็นต้น ซึ่งจะทำให้เกิดอาการปวดที่สัมพันธ์กับท่าทาง- กระเพาะปัสสาวะอักเสบ แต่มักปวดบริเวณกลางท้องน้อย และมีอาการปัสสาวะที่ผิดปกติร่วมนอกจากนี้ การมีท้องผูก ก็เป็นสาเหตุที่ทำให้เกิดอาการปวดท้องด้านซ้ายได้เช่นกันหากไม่ได้มีอาการผิดปกติอื่นๆ คือไม่มีไข้ ไม่มีอาเจียน ไม่มีท้องเสีย ไม่มีปัสสาวะบ่อย ปัสสาวะแล้วเจ็บ ไม่มีเลือดออกจากช่องคลอด ไม่มีท้องผูกก็อาจดูอาการไปก่อน แต่ในเบื้องต้น หากเคยมีเพศสัมพันธ์ ก็ควรลองตรวจหาการตั้งครรภ์ดูด้วยค่ะ แต่หากตรวจไม่พบ อาจเกิดจากกล้ามเนื้อผนังหน้าท้องอักเสบก็ได้ ดังนั้น ควรงดการยกของหนัก งดการออกกำลังกายและเล่นกีฬาต่างๆ งดการวิ่ง การเดินมาก เป็นต้น หากอาการไม่ดีขึ้น หรือมีอาการผิดปกติอื่นเกิดขึ้น ก็ควรไปพบแพทย์เพื่อตรวจหาสาเหตุและรักษาค่ะ